google/wiki40b huggingface dataset:
Nordlandsbanken

Nordlands Privatbank

Nordlands Privatbank ble etablert den 1. juli 1893 i kjøpstaden Bodø som den første forretningsbank i Nord-Norge. Banken vokste raskt i løpet av de første årer, og i fellesskap med en annen bank grunnla banken Ofotens Bank i Narvik i 1899. Senere ble det åpnet avdelinger i Svolvær (1910) og på Sortland (1918). Høykonjunkturen under den første verdenskrig, og den påfølgende økonomiske krise, rammet banken sterkt, og i 1923 ble den satt under offentlig administrasjon. I 1928 kom den på nytt i drift som fri bank. Etter 1945 la myndighetene press på små forretningsbanker for å gå sammen i større enheter.

Nordlandsbanken

I 1953 ble det vedtatt at Nordlandsbanken skulle etableres som en fusjon mellom Fauske Bank, Søndre Helgelands Kreditbank og Helgelands Fiskeri- og Handelsbank på den ene siden og Nordlands Privatbank på den andre siden. Den nye banken ble grunnlagt i 1954. Siden da har banken ekspandert geografisk til alle deler av fylket, og den var i tillegg representert i Oslo og Tromsø.

DNB overtar som eier

Nordlandsbanken red av stormen under bankkrisen i slutten av 1980-årene, og i 2002 var banken den eneste regionale forretningsbank av noen størrelse i Norge, samt Nord-Norges fremste finansielle institusjon, da banken fikk alvorlige økonomiske problemer etter å ha lånt ut 450 millioner kroner til Finance Credit-systemet. Løsningen ble at banken, som tidligere hadde hatt nordnorske eiere, ble overtatt av Den norske Bank. Nordlandsbanken overtok da alle DnBs lokaler i Nordland (senere også Gjensidige NORs), mens DnB overtok lokalene utenfor fylket.
DnB NOR Bank ASA fikk den 13. juni 2008 dispensasjon fra Finansdepartementet til fortsatt å eie Nordlandsbanken som egen datterbank. Dispensasjonen var tidsbegrenset til tre år fra vedtakets dato. Finansdepartementet har avslått søknad om videre drift av Nordlandsbanken som datterbank av DnB NOR. Innen den 31. desember 2012 skal Nordlandsbanken som egen bank avvikles.
Chapeau

Chapeau er en Linuxdistribusjon fra Storbritannia som er basert på Fedora. Distribusjonen har en mer avslappet holdning til proprietær programvare enn Fedora og leveres sammen med en rekke kommersielle produkter.
Distribusjonen benytter skrivebordsmiljøet GNOME. Distribusjonen støttet datamaskinarkitekturen 64-biter x86-64.
Versjon 22 ble lansert 10. juni 2015. Versjon 24 ble lansert 28. september 2016.
Olivia Munn

Karriere

Olivia Munn har spilt i filmer som Date Night (2010), Iron Man 2 (2010), Magic Mike (2012) og Mortdecai (2014), samt hatt rollee i tv-serien The Newsroom og filmen X-Men: Apocalypse fra 2016.
Léo Delibes

Liv og virke

Han debuterte som komponist som 19-åring med en operette. Hans mest berømte sceneverk er balletten Coppélia. Han skrev også operaen Lakmé med den kjente blomsterduetten. 
Leo Delibes ble født i St Germain-du-Val i Frankrike. Etter at faren døde i 1838 ble han undervist av sin mor og onkel, og lærte både å synge og å spille orgel. Han ble medlem av konservatoriet i Paris allerede da han var 12 år gammel som elev av Adolphe Adam, og vant førsteprisen to år senere. I 1853, da han var 17 år gammel, ble han organist i St Pierre de Chaillot i Paris, og oppnådde sin første profesjonelle stilling som akkompagnatør ved Theatre Lyrique. Hans plikter innbefattet øvelser i piano og fremførelse for å lette byrden til hoveddirigenten. Han hadde stillingen ved Theatre Lyrique i ti år. Selv om han fortsatte sine plikter som organist til 1871, var han tydeligvis mer tiltrukket mot teaterlivet.
Delibes første verk for scenen, Deux sous de charbon, hadde premiere i 1856, og denne var den første av mange operetter som han fra det tidspunkt av laget ett av for hvert år de følgende 14 årene. Det var den andre av disse, Deux vieilles grades, som først fikk oppmerksomheten fra teatergjengerne. Den ble en enorm suksess, hyllet for sin vittige presentasjon og dens velklingende melodier. I 1882 skrev Delibes en rekke pastisje melodier og danser til Victor Hugos Le Roi s'Amuse, samme skuespill som tidligere hadde inspirert Giuseppe Verdi til å skrive operaen Rigoletto.
Delibes ble kormester ved Pans Opera i 1864, en stilling som åpnet opp for mange nye muligheter og erfaringer. Hans siste operette, La source (1869), skrev han sammen med den ukjente komponisten Louis Minkus. Delibes bidrag overgikk tydelig hans kollegas, og styrket ryktet om at Delibas var én av Paris ledende teaterkomponister.
I 1870 lagde Delibes hva mange mener er hans beste verk, balletten Coppelia. Den ble en umiddelbar sukséss, og har forblitt en av de best likte av alle klassiske balletter. 
Det følgende året forlot Delibes jobben i operaen for å konsentrere seg om komposisjon.
I 1881 ble Delibes professor i komposisjon ved konservatoriet i Paris. To år senere, inspirert av den østerlandske moten, skrev han sin mest kjente opera, Lakmé, som handler om en indisk prestinnes fortapte kjærlighet til en engelsk soldat. Den eksotiske og melodiske musikk – innbefattet den populære Blomsterduetten sunget av Lakmé og hennes venn da de forbereder seg på å ta et bad – er fremstilt med en vellaget libretto, som sørget for en utmerket uroppførelse ved operaen. Operaen har stilistisk likhet med Carmen, av Delibes medborger Georges Bizet. 
Delibes siste verk var Kassya, som ble orkestrert av komponistvennen Jules Massenet etter Delibes' død. 
Delibes døde i 1891 i sitt hjemland i Paris. Han ble savnet av sine samtidige, som respekterte ham høyt. Han ble begravet på Cimetière de Montmartre.
The Big Wedding

Handling

Don (Robert De Niro) og Ellie (Diane Keaton), som har vært skilt i årevis, må late som de fremdeles er lykkelig gift i deres adopterte sønn Alejandros (Ben Barnes) bryllup. Dette fører til forviklinger mens de møter på familie og venner.
Des Cèdres vannkraftverk

Des Cèdres vannkraftverk  er en demning og et vannkraftverk i St. Lawrence River i Québec, Canada. Det har en installert total vannkrafteffekt på 120 MW, fordelt på 13 generatorer. Vannfallet (hydraulic head) er på 9,14 meter. Anlegget stod ferdig konstruert i 1924. Dette anlegget magasinerer ikke opp noe reservoar, men er et såkalt elvekraftverk (run-of-river). Operatør og eier er energiselskapet Hydro-Québec.
Frogner (Sørum)

Tettstedet

Her ligger Frogner skole og Melvold ungdomsskole samt flere kommunale og private barnehager. Frogner stasjon, Frogner gamle kirke og Frogner nye kirke ligger også her.
Områdene Heksebergåsen (Vardefjellet), Lindeberg og Lunderåsen er boligområder som hører til Frogner-distriktet. Alle barn fra Hekseberg og Lindeberg går på både barneskole (Frogner skole) og ungdomsskole (Melvold ungdomsskole) på Frogner. Barn fra Lunderåsen går på barneskolen Vesterskauen skole som ligger mellom Frogner og Lørenfallet, men de går på Melvold ungdomsskole.

Idrett og kultur

På Frogner er det et meget aktivt idrettslag med et idrettsanlegg, idrettshall og flerbrukshus. Vegg i vegg med idrettshallen ligger Frogner Grendehus. Det er mange lag og foreninger på Frogner, blant annet et svært aktivt skolekorps, sanitetsforening, menighetsarbeid med Frogner menighetshus som aktivitetssenter, bygdelag, Lionsklubb, velforening og «Stasmusikken» for å nevne noen. Det er muligheter for friluftsaktiviteter både sommer og vinter.
Brunei under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Charlotte Brontë

Bakgrunn

Charlotte Brontë ble født som tredje barn av Patrick og Maria Brontë. Hennes far var irsk og prest i den engelske kirke. Den 20. april 1820 flyttet familien til Haworth i Yorkshire hvor hennes far virket som prest fram til sin død i 1861. Foruten sine to søstre Emily og Anne, hadde hun også en bror, Branwell. Charlottes mor døde den 19. september 1821, og deretter ble søsknene Brontë oppfostret hos en kvinnelig slektning, Elizabeth Branwell, som forsøkte å få giftet bort de søstrene, men Charlotte hadde vilje til å klare seg på egen hånd. Som de andre to søstrene hadde hun litterære ambisjoner.

Forfatterinne

I 1846 ble Poems utgitt av forfatteren «Currer, Ellis og Acton Bell», det vil si av Charlotte, Emily og Anne. Ikke lenge etter sendte Charlotte sin roman The Professor til ulike forlag, men uten framgang. Den ble ikke utgitt før i 1857. Hun skrev Jane Eyre fra august 1846 og fram til 19. august 1847, og den ble utgitt 19. oktober 1847 i tre bind under signaturen «Currer Bell». Blant hennes øvrige romaner er Shirley (1849) og Villette (1851).
Hun fikk flere ekteskapstilbud og giftet seg til sist den 29. juli 1854 med sin fars kirkeadjuktant, A.B. Nicholls. Det var med tungt hjerte hun gikk alteret og hun kom ikke over at hun ble tvunget til å oppgi sin drøm et selvstendig liv. Hun døde året etter som følge av komplikasjoner i graviditeten.
Den historisk sett mest berømte biografien av Charlotte Brontë er gjort av Elizabeth Gaskell (1810–1865), hvor The Life of Charlotte Brontë ble en av biografens hovedverk. Charlotte Brontës liv var minst like særskilt som hovedfigurene i hennes romaner. Hun vokste opp i isolasjon med sine søstre på Yorkshires lyngheier, og hadde ikke annet å ta seg til enn å skrive og studier. En kort tid forsørget hun seg som lærerinne. Debuten som forfatter gjorde hun sammen med sine søstre med noen dikt. Året etter utga hun Jane Eyre og dediserte den til William Thackeray, som ikke klarte å holde på hemmeligheten uten å røpe hennes identitet.
Ming-dynastiets graver

Mingdynastiets graver (kinesisk: 明朝十三陵; pinyin: Míng cháo shí sān líng; ordrett Mingdynastiets tretten graver) ligger rundt 50 kilometer rett nord for Beijing på et sted utpekt av den tredje av Ming-keiserne, Yongle-keiseren (1402 – 1424), som flyttet landets hovedstad fra Nanjing nordover til Beijing. Dette er gravene til tretten keisere fra Ming-dynastiet. Anlegget ligger i sørhellingen under Taishou-fjellet (som opprinnelig het Huangtu-fjellet). 
Etter at han hadde foretatt oppbyggingen av sitt keiserpalass inne i Beijing (og som på folkemunne ble hetende Den forbudte by) i 1420, utvalgte Yongle-keiseren sitt gravsted og bygde sitt eget mausoleum. 
Det skulle fra og med ham begraves tretten mingkeisere i dette feltet. Gravene til de første to mingkeiserne er imidlertid nær Nanjing (som var deres hovedstad). Heller ikke Jingtai-keiseren ble gravlagt her, ettersom keiserlig begravelse ble nektet av Tianshun-keiseren. I stedet ligger Jingtai-keiseren i et mausoleum vest for Beijing.  Chongzhen-keiseren, som hengte seg i april 1644, var den siste som ble begravet her. Hans gravanlegg, kalt Si Ling av Qing-keiseren, er mye mindre enn forgjengernes.
Under Ming-dynastiet var området avsperret for vanlige borgere. Da Li Zichengs opprørshær rykket frem mot Beijing i 1644, var de først innom her og plyndret og brente før de inntok hovedstaden og styrtet Mingdynastiet. 
Anlegget er en av de viktigste turistattraksjoner i Beijing, i bydistriktet Changping.
Lynx Edicions

Lynx Edicions er et katalansk faglitterært bokforlag, som har spesialisert seg på å utgi naturvitenskapelige bøker om spesielt fugler (ornitologi), men også pattedyr (mammalogi). Bøkene er hovedsakelig skrevet på engelsk og henvender seg til et internasjonalt publikum.
Forlaget eies av Lynx Promocions, S.L. og ble etablert i 1989, i Barcelona, Spania. Opprinnelig for å utgi det nå 17 bind store ornitologiske bokverket «Handbook of the Birds of the World» (HBW). Første bind (696 sider) i HBW-serien kom ut i september 1992, og det siste, et oppdateringsbind (812 sider) til tidligere utgivelser, kom ut i juni 2013.
I 2009 lanserte forlaget også første bind i en ny faglitterær bokserie om alle verdens pattedyr, bestående ni bind. «Handbook of the Mammals of the World» hadde per juni 2015 kommet ut i fem bind. Bind seks er planlagt til 31. juli 2016.
I tillegg til de to store bokseriene om fugler og pattedyr, utgir forlaget et utvalg med annen faglitterære bøker innen ornitologi, både av generell og spesiell karakter, herunder også orientert til bestemte land og verdensdeler. Dessuten eier og driver forlaget nettstedet Handbook of the Birds of the World Alive (fullversjonen er en betalingstjeneste), som er en elektronisk versjon av bokverket med samme navn. Nettstedet oppdateres kontinuerlig og inkluderer dessuten all relevant informasjon fra «HBW and BirdLife International Illustrated Checklist of the Birds of the World», et referanseverk for fugler i to bind (siste bind er planlagt til desember 2016) som er utgitt i samarbeid med BirdLife International.
Lynx Edicions eier og driver, gjennom HBW Alive, også Internet Bird Collection (IBC), som ble etablert i 2002 og er et elektronisk foto- og videobasert oppslagsverk over verdens fugler, tilgjengelig for alle via internett. Nettstedet er integrert med HBW Alive.
Fuquan

Fuquan (福泉; pinyin: Fúquán) er et byfylke i det autonome prefektur Qiannan i provinsen Guizhou i Folkerepublikken Kina.
Befolkningen var på 288 000 innbyggere i 1999.
Olivier Messiaen

Akademisk karriere

Etter løslatelsen fra krigsfangenskapet ble han i 1941 utnevnt til professor i hamonilære og i 1966 som professor i komposisjon ved Paris-konservatoriet, stillinger han hadde fram til han ble pensjonert i 1978.

Utøvende kunster

Han fortsatte som organist i Église de la Sainte-Trinité de Paris fram til sin død i 1992. 
Han skrev verker også for klaver, orkester, vokal og kammermusikk.
I motsetning til andre komponister i sin samtid, som i hovedsak vendte sin oppmerksomhet mot maskinenes og teknologiens rolle i menneskenes liv, vendte Messiaen seg mot naturen. Et kjennetegn ved Messiaens musikk er at de fleste av hans verk har passasjer som er nedskrevet etter fuglesang fra alle verdens land. En annen inspirasjonskilde var rytmer og klanger fra orientalsk musikk. 
Messiaen hadde synestesi og har skrevet detaljert om hvordan de ulike akkordene framtrer som farger for ham. Han har uttalt at vanlige musikalske begreper som eksempelvis «tonalitet», «modal» og «serialisme» kan være misledende, og for ham eksisterer det kun musikk med og uten farger. Ifølge Messiaen er komponister som Claudio Monteverdi, Wolfgang Amadeus Mozart, Chopin, Richard Wagner, Modest Mussorgskij og Igor Stravinskij komponister som skrev musikk med tydelige farger.
Messiaen ble tildelt Ernst von Siemens' musikkpris i 1975 og Wolfprisen i 1982. I 1987 ble han tildelt Storkorset av Æreslegionen, ordenens høyeste grad.
Av hans elever kan nevnes Håkon Austbø, Edvard Hagerup Bull, François Bayle, Pierre Boulez, Luciano Berio, Iannis Xenakis og Karlheinz Stockhausen.
The Other Woman (2014)

Sammendrag

Carly, en advokat bosatt i New York City, har nylig startet et forhold med Mark. En dag må Mark hjem til Connecticut. Men Carly bestemmer seg for å reise etter ham, i ett forsøk på å forføre Mark. Hun blir forskrekket over å møte Mark`s kone, Kate – ettersom Mark aldri hadde nevnt at han faktisk var gift allerede. Selv om de i utgangspunktet er fiendtlig innstilt til hverandre, så blir de to kvinnene snart nære venninner. 
Kate og Carly oppdager i tillegg at Mark også har ett romantisk forhold med en tredje kvinne, Amber. Carly og Kate informerer Amber om at Mark har vært utro mot dem alle tre. De tre kvinnene bestemmer seg deretter for å ta hevn på Mark. Carly putter ett østrogen-stoff i drikken hans, noe som gir ham hovne brystvorter. Samt ett sterkt avføringsmiddel som gir ham kraftig diaré. De tre kvinnene finner på mange forskjellige ting for å plage Mark, men underveis oppdager de at Mark over lengre tid har underslått store pengesummer fra en rekke bedrifter og organisasjoner, som han arbeider for. 
Men vennskapet mellom de tre kvinnene begynner etterhvert å falle fra hverandre, og Kate begynner å få romantiske følelser for Mark igjen. Kort tid senere reiser Mark til Bahamas, på noe han påstår er en forretningsreise. Kate bestemmer seg for å følge etter ham til Bahamas, for å avsløre ham. Hun ser Carly og Amber på flyplassen, og de har oppdaget at Mark har satt Kate som eier for flere utenlandske bank-kontoer som han har overført penger til fra selskapene han har svindlet. 
Hvis svindelen blir oppdaget, vil Kate få skylden for å ha svindlet dem. Dette vil resultere i at hun sannsynligvis kommer til å få mange års fengsel. Når de kommer til Bahamas oppdager de at Mark har begynt ett forhold til enda en kvinne. Alt dette motiverer Kate til å hjelpe Carly og Amber med å avsløre Mark og hans aktiviteter. Da Mark kommer tilbake fra Bahamas, besøker han Carly på kontoret hennes. Han blir sjokkert over å se de tre kvinnene sittende sammen. 
De konfronterer ham med hans utroskap og svindel. De har også returnert alle de stjålne pengene til alle selskapene, og Mark sitter konkurs igjen. I tillegg gir hans forretningspartner Nick, ham sparken. I sinne og frustrasjon, knuser Mark en stor glass-dør. Skadd og med ødelagte klær forlater han bygningen, bare for å oppdage at bilen hans blir tauet vekk. Nick tilbyr Kate muligheten til å overta Mark`s jobb.
Bjørn Godøy

Utdannelse

Godøy tok i 1994 en B.A. i filmproduksjon og filmvitenskap ved Southern Illinois University at Carbondale. Som eksamensfilm laget han en 25 minutter lang dokumentar om et norsk-amerikansk tettsted i Minnesota, som i 1994–95 ble vist på PBS-nettverket i flere stater. I 1999 ble han Cand. Philol. i historie ved Universitetet i Oslo med en hovedoppgave om den amerikanske okkupasjonen av Okinawa under og etter andre verdenskrig. Han har senere tatt en årsenhet i norsk og fullført praktisk-pedagogisk utdannelse (PPU).

Film og tv

Fra 2000 til 2005 jobbet han som researcher, manusforfatter og regissør på tv-serien Alt for Norge (TV 2 2005). Senere skrev han blant annet manus til den animerte kinofilmen Nå skal du høre (2005), novellefilmen Brakkvann (2007), og tv-serien Thor Heyerdahl – på jakt etter paradiset (NRK 2007). Han har vært historisk ansvarlig på den norske versjonen av tv-serien Hvem tror du at du er? (2011, 2013, 2014, 2017) samt på Datoen (2015).

Forfatterskap

I 2003 begynte Godøy å samle informasjon om nordmenn som hadde tjenestegjort som frivillige under koloniseringen av Den uavhengige Kongostaten i tiårene rundt århundreskiftet, blant annet ved det belgiske koloniarkivet i Brussel. Arbeidet munnet ut i boken Solskinn og død: Nordmenn i kong Leopolds Kongo (2010). Senere har han skrevet sakprosabøkene Ti tusen skygger: En historie om Norge og de spedalske (2014) og Dobbeltspill: Kjærlighet og forræderi i skyggen av første verdenskrig (2016) om forholdet mellom den irske revolusjonshelten Roger Casement og en norsk sjømann. Alle bøkene har fått gode kritikker av flere kritikere. Ti tusen skygger ble nominert til Brageprisen, Kritikerprisen og Språkprisen.
Ågedalstø

Ågedalstø er et sted i Audnedal kommune i Vest-Agder fylke, som ligger på østsiden av Ytre Øydnavann om lag midt på sjøen. Fylkesvei 752 (Vest-Agder) passerer gjennom Ågedalstø. Stedet er også forbundet med fylkesvei 460, og det er veiforbindelse over heia østover mot Bjelland.

Utvikling

Åsen Byggefelt ligger på Øygarden ved Ågedalstø og har medført noe tilflytting til stedet. Det er et hyttefelt på nedsiden av byggefeltet mot Ytre Øydnavann.

Historikk

Det var frem til 1980-tallet en kolonialbutikk på Ågedalstø.
Peter van Heeren

Handling

En film om den rike, eksentriske og elskverdige lediggjenger  Peter van Heeren (Per Skift) og hans utallige bedrifter. Han lar seg overtale til å hjelpe sin venninne fru Kathie Winter (Liv Wilse), hun er utsatt for en viss overrettssakfører Halmer som prøver å vinne hennes gunst ved utpresning og andre uortodokse metoder. Til dette får Peter van Heeren hjelp av sin uforlignelige hovmester Jeremias (Ernst Diesen).
Guang'an

Guang'an (Forenklet kinesisk: 广安; tradisjonell kinesisk: 廣安; pinyin: Guǎng'ān) er et byprefektur i den kinesiske provinsen Sichuan.

Samferdsel

Kinas riksvei 212 løper gjennom området. Den begynner i Lanzhou i Gansu og fører sørover via Nanchong i Sichuan og ender i Chongqing.

Annet

Byprefekturet var fødestedet til Deng Xiaoping.
Andy Nelson

Oscar-priser

Nelson har vunnet Oscar for beste lydmiks to ganger og blitt nominert for 19 andre filmer:
Charlies nattasyl

Handling

Da Peter Hendersons foreldre omkom i en båtulykke, ble han satt til å lede familiefirmaet, bare 18 år gammel. Styreleder Cartwright ønsker at firmaet skal sanere en bygning. Peter og en kamerat begir seg til bygningen inkognito for å se hva som holder til der. Det viser seg å være Charlies nattasyl, som frekventeres av godt voksne herrer fra arbeiderklassen (og noen godhjertede kriminelle). Peter vil ikke rive bygningen, men det viser seg at faren hadde underskrevet rivningsordren før han døde. Da er det ingenting han kan gjøre.
«Inky», én av nattasylets gjester, har en datter med navn Sylvia Meadows. Hun er sanger og danser. Sylvia er kjæreste med cricketstjernen Stuart Gordon. Hun vil ikke gifte seg med ham, fordi hun ikke vil bringe ham vanære ved at han får en svigerfar som har sittet inne for forfalskning og utpresning. «Inky» begår selvmord. Han etterlater seg et brev der det står at Cartwright hadde gitt ham i oppdrag å forfalske direktør Hendersons underskrift.
Mary Lou Arcelo

Mary Lou Lacson Arcelo er en filippinsk universitetsleder. 
Arcelo overtok i 1972 ledelsen av John B. Lacson Maritime University, som ble grunnlagt av hennes far. I 2010 trakk hun seg tilbake fra lederstillingen, men er fortsatt styreleder for universitetet. Under hennes ledelse ble John B. Lacson Foundation Maritime University utviklet til Filippinenes største høyere utdanningsinstitusjon for maritime fag.
Arcelo ble i 2011 utnevnt til ridder av 1. klasse av Den Kongelige Norske Fortjenstorden «for fremme av norsk-filippinske forbindelser, særlig innen maritimt samarbeid.»
Ayabie

Ayabie (彩冷える) er et japansk visual kei-band som ble stiftet i 2004.
Cetancodonta

Annet

Cetancodonta ble i 2000 foreslått som erstatningsnavn for Whippomorpha (Waddell med flere), fordi sistnevnte kunne avstedkomme forveksling med gruppenavnet Hippomorpha (hestedyrene og deres nærmeste nå utdødde slektninger).
Lipsynced with Satan

Lipsynced with Satan er en EP fra det norske black metal-bandet Tremor.
Ep-en ble utgitt i august 2008 av INRI Unlimited. Platen inneholder to covere, «Von» av amerikanska Von og «Satan My Master» av svenske Bathory. Øvrige spor er skrevet av vokalisten, Ole Alexander Myrholt. Hans-Aage Holmen spiller bass.
Coveret er designet av Christian Myrholt Krogtoft.
Matetikk

Matetikk er vitenskapen om læring. Termen ble introdusert av John Amos Comenius (1592–1670) i sitt verk Spicilegium didacticum, publisert i 1680. Han forsto matetikk som det motsatte av didaktikk, vitenskapen om undervisning. Matetikk anvender kunnskaper fra pedagogisk psykologi, neurofysiologi og informasjonsteknologi.
Seymour Papert, Massachusetts Institute of Technology matematiker, utdanner og forfatter, forklarer det rasjonale bak termen matetikk i kapittel 5 (A Word for Learning) i sin bok, The Children's Machine. opprinnelsen til ordet, i henhold til Papert, er ikke fra "mathematics," men fra Gresk, mathēmatikos, som betyr forberedt til å lære.